open-index/open-wikipedia-markdown huggingface dataset:
ভুট্টো পরিবারের মাজার

**ভুট্টো পরিবারের মাজার** পাকিস্তানের সিন্ধু প্রদেশের লারকানা জেলার গঢ়ি খোদা বখশে অবস্থিত। এই *[[মাজার|মাজারে]]* ভুট্টো পরিবারের সমাধি রয়েছে যেখানে জুলফিকার, মোর্তজা, শাহনওয়াজ, নুসরাত ও বেনজীর ভুট্টোর সমাধিস্থল।

প্রতি বছর এই স্থানে বেনজির ভুট্টোর মৃত্যুবার্ষিকীতে বিশাল জনসমাগম হয়। শহীদ ভুট্টো মাজার কমিটি অনুষ্ঠানস্থলে জনসমাবেশের ব্যবস্থাপনা তত্ত্বাবধান করে।

## নির্মাণ

### পরিকল্পনা
১৯৭৯ সালে যখন জুলফিকার আলী ভুট্টোকে এখানে সমাহিত করা হয়েছিল তখন স্থানটি ব্রিটিশ ভারতীয় সময়ের একটি পৈতৃক পারিবারিক কবরস্থান ছিল। ১৯৯৩ সালে পাকিস্তানের তৎকালীন প্রধানমন্ত্রী বেনজির ভুট্টো সমাধিস্থলে একটি ৫৬,০০০ বর্গফুট স্থাপনা নির্মাণের পরিকল্পনা অনুমোদন করেন। ১৯৯৪ সালের মার্চ মাসে সিন্ধু সরকার একটি সমাধিসৌধ নির্মাণের অনুমোদন দেয় যার ব্যয় ৯৪ লাখ ডলার ধরা হয়, অন্যদিকে করাচি উন্নয়ন কর্তৃপক্ষ এটি বাস্তবায়ন করে। মোট খরচ কেন্দ্রীয় ও প্রাদেশিক সরকারকে সমানভাবে বহন করতে হয়।

গঢ়ি খোদা বখশের বাসিন্দাদের প্রায় ৯০% জায়গা প্রকল্পের জন্য দখলের কথা প্রকাশের পরে নির্মাণ শুরুতে বিলম্ব হয়। ১৯৯৫ সালের নভেম্বরে জায়গা খালি করা হলেও নকশা পরিবর্তন ও জটিলতার ফলে প্রকল্পের ব্যয় বৃদ্ধি পায়।

### প্রথম পর্যায়
লারকানার প্রাক্তন নাজিম খুরশিদ জুনেজো এর নির্মাণ তদারকি করেন। এরপর সেরা নকশা নির্বাচনের প্রতিযোগিতা অনুষ্ঠিত হয়। এই প্রকল্পের স্থপতি জয়গম জাফরির নেতৃত্বে নির্মাণের প্রথম পর্যায় ১৯৯৩ থেকে ১৯৯৭ সাল পর্যন্ত স্থায়ী হয়। ১৯৯৪ সালের সেপ্টেম্বরে নির্মাণের জন্য জাতীয় নির্মাণ কোম্পানিকে একটি কাজ দেওয়া হয়। স্থপতি অনুপ্রেরণার জন্য রুহুল্লাহ খোমেনি ও মোস্তফা কামাল আতাতুর্কের সমাধিসৌধ পরিদর্শন করেন এবং লাহোরের শালিমার উদ্যান থেকে নির্মাণ উপকরণ অন্তর্ভুক্ত করার চেষ্টা করেন। যেহেতু বেনজীর ভুট্টো ইসলামি স্থাপত্যের সাথে সামঞ্জস্যপূর্ণ একটি নকশা অন্তর্ভুক্ত করতে চেয়েছিলেন সেহেতু এরপরে প্রায় ছয় বছরের জন্য নির্মাণ স্থগিত ছিল।

### দ্বিতীয় পর্যায়
নতুন নকশা নির্বাচন করার জন্য আরেকটি প্রতিযোগিতা অনুষ্ঠিত হওয়ার পর ২০০৩ সালে নির্মাণ পুনরায় শুরু হয়। ওয়াকার আকবর রিজভির সংশোধিত নকশায় তাজমহলের মতো পাঁচটি গম্বুজ ও চারটি ইবান অন্তর্ভুক্ত ছিল। ভবনটি সাদা মার্বেল দিয়ে আবৃত। শিল্পস্বরুপহস্তলিপি ও ফ্রেস্কো কর্মের পাশাপাশি খোদাই করা চকচকে টাইলস এবং সিন্ধি হালার নিদর্শনের উপর ভিত্তি করে ছাঁচ ব্যবহার করা হয়েছে।

## সমাধি
এখানে যাদের সমাহিত করা হয়েছে তাদের মধ্যে রয়েছেন:
* শাহ নওয়াজ ভুট্টো
* শাহ নওয়াজের স্ত্রী লেডি খুরশিদ
* শাহ নওয়াজের তিন সন্তান:
** সিকান্দার ভুট্টো
** ইমদাদ আলী
** জুলফিকার আলী ভুট্টো
* জুলফিকারের সন্তান
** শাহনওয়াজ ভুট্টো
** মোর্তজা ভুট্টো
** বেনজীর ভুট্টো
* জুলফিকারের স্ত্রী শিরিন আমির বেগম ও নুসরাত ভুট্টো।

## আরও দেখুন
* সমাধিসৌধের তালিকা

## তথ্যসূত্র

বিষয়শ্রেণী:ভুট্টো পরিবার
বিষয়শ্রেণী:লারকানা জেলা
বিষয়শ্রেণী:সিন্ধুর সমাধিসৌধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বরখা বিশত

**বরখা বিশত** একজন ভারতীয় টেলিভিশন এবং চলচ্চিত্র অভিনেত্রী। তিনি হিন্দি টিভি সিরিয়াল এবং বাংলা, হিন্দি চলচ্চিত্রে কাজ করেন। বরখা বিশত তার প্রথম (টিভিতে) *কিতনি মাস্ত হ্যায় জিন্দেগি*-এ উদিতা চরিত্রে অভিনয় করেন। তিনি হিন্দি চলচ্চিত্র *[[রাজনীতি]]* (২০১০) এবং বাংলা চলচ্চিত্র দুই পৃথিবী (২০১০) অভিনয় করেন । বরখা বিশত অভিনেতা ইন্দ্রনীল সেনগুপ্ত কে বিয়ে করেছিলেন।

## ব্যক্তিগত জীবন

বরখার শৈশব কেটেছে সামরিক শহরে বিশেষ করে কলকাতায়, কারণ তার বাবা পেশায় একজন কর্নেল ছিলেন। তিনি একজন গাড়োয়ালি নিবাসী যিনি মূলত ভারতের উত্তরাখণ্ড-এর দেরাদুন-এলাকায় জন্মে ছিলেন। তিনি তিন বোনের মধ্যে সবচেয়ে ছোট ছিলেন, তার বোনদের মধ্যে একজন হোটেল ম্যানেজমেন্টের চাকরি করতেন এবং অন্যজন ছিলেন ফ্যাশন ডিজাইনার। বরখা ২ মার্চ, ২০০৮ সালে ইন্দ্রনীল সেনগুপ্তকে বিয়ে করেন, যিনি ছিলেন বরখার সহঅভিনেতা।তারা জুটিবদ্ধভাবে *[[পেয়ার কে দো নাম: এক রাধা, এক শ্যাম]]* এবং *[[দোলি সাজা কে]]* এবং লকডাউন ভিত্তিক চয়েস শিরোনামের একটি চলচ্চিত্রে অভিনয় করেন।

২০১১ সালের অক্টোবর মাসে, তিনি মীরা নামে একটি কন্যা শিশুর জন্ম দেন এবং পরে ২০২২ সালে স্বামী ইন্দ্রনীল সেনগুপ্ত'র সাথে বরখার বিবাহবিচ্ছেদ হয়। ২০২২ সাল থেকে, তিনি অভিনেতা এবং প্রযোজক আশীষ শর্মার সাথে‌ ডেটিং করেছেন।

## চলচ্চিত্র
### অভিনীত চলচ্চিত্র

## ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হরিয়ানার অভিনেত্রী
পাখি হেগড়ে

**পাখি হেগড়ে** হলেন মুম্বইয়ের একজন ভারতীয় অভিনেত্রী যিনি প্রধানত হিন্দি ধারাবাহিক, ভোজপুরি, তুলু এবং মারাঠি ছবিতে অভিনয় করে থাকেন।

## কর্মজীবন
পাখি হেগড়ে তুলুভা, ম্যাঙ্গালোর থেকে এসেছেন তিনি প্রথমে *ম্যায় বানুঙ্গি মিস ইন্ডিয়া* নামে একটি ডেইলি সোপে মুখ্য ভূমিকায় অভিনয়ের মাধ্যমে তার অভিনয় জীবন শুরু করেন।

তিনি মনোজ তিওয়ারি এর সাথে "ভাইয়া হামার দয়াবান", "পরমবীর পরশুরাম" এবং "গঙ্গা যমুনা সরস্বতী", পবন সিংয়ের সঙ্গে 'পেয়ার মহব্বত জিন্দাবাদ' এবং 'দেবর ভাবী' চলচ্চিত্রে অভিনয় করেন।

হেগড়ে "গঙ্গা দেবী" ছবিতে বলিউড এর মহাপুরুষ অভিনেতা অমিতাভ বচ্চন এর সাথে অভিনয় করেছিলেন।

তিনি সয়াজি শিন্দে এর সাথে মারাঠি চলচ্চিত্র *[[সাত না গাট]]*-এ অভিনয় করেছিলেন এবং মহেশ মাঞ্জরেকর এর সাথেও তিনি নায়িকার ভূমিকায় অভিনয় করেছেন। তিনি একটি তুলু *[[বানগর্দা কুরাল]]* চলচ্চিত্রেও অভিনয় করেছেন।

তার আশনা হেগড়ে এবং খুশি হেগডে নামে দুটি কন্যা সন্তান রয়েছে এবং তারা মুম্বাইতে বসবাস করছেন।

## অভিনয় জগত

## টেলিভিশন

## পুরস্কার

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভোজপুরি চলচ্চিত্র অভিনেত্রী
দিল আওয়েজ

***দিল আওয়েজ*** (, ) হল একটি ২০২২ সালের পাকিস্তানি টেলিভিশন ড্রামা ধারাবাহিক যা জিও টিভিতে প্রচারিত হয়, মাদিহা শহিদ রচিত, মাজহার মইন পরিচালিত এবং আবদুল্লাহ কাদওয়ানি এবং আসাদ কোরেশি প্রযোজিত। অভিনয়ে রয়েছেন আজফার রেহমান, কিনজা হাশমি, আফফান ওয়াহিদ, সেমি রাহিল এবং কাশিফ মাহমুদ।

## সারমর্ম
এটি দিল আওয়েজ নামের এক তরুণীর গল্প যে তার বাবার বাড়িতে বসবাস করেও এতিমের মতো আচরণ করে এবং ভালবাসা ও যত্ন থেকে বঞ্চিত হয়। দিল আওয়েজের বাবা শাহাবুদ্দিন একজন প্রভাবশালী এবং ধনী ব্যবসায়ী যিনি তার মায়ের অতীতের কারণে তার প্রথমজাত, দিল আওয়েজের থেকে তার দূরত্ব বজায় রাখেন। পরিস্থিতি একটি অপ্রত্যাশিত মোড় নেয় যখন একজন সুদর্শন, যুবক সিকান্দার দিল আওয়েজের জীবনে প্রবেশ করে এবং তার পরিবারের সম্মান এবং মর্যাদা রক্ষা করার জন্য তিনি আবারও আপস করবেন এবং আত্মত্যাগ করবেন বলে আশা করা হয়।

## কাস্ট

* দিল আওয়েজ এবং সিতারা (দিল আওয়েজের মা; একজন নৃত্যশিল্পী) চরিত্রে (দ্বৈত চরিত্রে) কিনজা হাশমি
* সিকান্দার চরিত্রে আফফান ওয়াহিদ
* জাবেরিয়া আব্বাসি রওশন আরা
* দুরদানা চরিত্রে আয়েশা গুল
* কাশিফ মেহমুদ নবাব শাহবুদ্দিনের চরিত্রে, দিল আওয়েজের বাবা
** তরুণ নবাব শাহবুদ্দিনের চরিত্রে আসিম মেহমুদ
* ফারিয়া চরিত্রে সাবিনা ফারুক
* আক্কা বিবির চরিত্রে সেমি রাহিল
* তাম্মানা খানম চরিত্রে ইয়াসরা রিজভী
* মরিয়মের চরিত্রে কুদসিয়া আলী
* গাইতির চরিত্রে জিনান হোসেন
* কাশান চরিত্রে রাইদ মুহাম্মদ আলম
* সিকান্দরের মায়ের চরিত্রে ফজিলা কাজী
* সিকান্দার বাবার চরিত্রে ফারহান আলি আগা

## তথ্যসূত্র

## বহিঃসংযোগ

* 
* 
বিষয়শ্রেণী:পাকিস্তানি টেলিভিশন ধারাবাহিক
কিম্পোকো

**কিম্পোকো** কঙ্গো গণতান্ত্রিক প্রজাতন্ত্রের মালুকু পৌরসভার অন্তর্গত একটি জেলা।

## অবস্থান
কিম্পোকো পুল মালেবোর উত্তর-পূর্ব তীরে অবস্থিত যেখানে কঙ্গো নদীর একটি শাখা ইলেস দে কাবোঙ্গোর পূর্ব দিকে পুলে প্রবেশ করেছে। এটি কিনশাসা প্রদেশে প্রায় , যেটা রাজধানী কিনশাসার উত্তর-পূর্ব দিকের সরলরেখায় গিয়েছে।

## ইতিহাস
১৮৮৩ সালের জুন মাসে লুই-গুস্তাভ আমেলট কিম্পোকো স্টেশনের কমান্ডার নিযুক্ত হন। কিম্পোকোতে আমেলট একটি জলহস্তীর পচনশীল মৃতদেহ নিয়ে একজন প্রধান এবং তার ছয়জন হেডম্যানের সাথে তর্কে জড়িয়ে পড়ে, যার ফলে তাদের হত্যা করা হয়। শীঘ্রই গুজব ছড়িয়ে পড়ে যে পোস্টটি বিপদে পড়েছে এবং হেনরি মর্টন স্ট্যানলি লিওপোল্ডভিলে এর কর্মী ও সরঞ্জামাদি সম্পূর্ণ সরিয়ে নেওয়ার নির্দেশ দেন। ১৮৮৪ সালে এড্ডে গ্লিরুপ স্ট্যানলি পুলের কিম্পোকো স্টেশনের প্রধান নিযুক্ত হন। সেখানে তিনি একটি নতুন স্টেশন নির্মাণ করেন।

১৮৮৬ সালে কিম্পোকোতে উচ্চ কাসাই অঞ্চলে পরিবহনের জন্য একটি পথ-স্টেশন হিসাবে একটি ব্যাপটিস্ট মিশনারি স্টেশন স্থাপন করা হয়েছিল। মিশনারিদের ভিভি, ইসাঙ্গিলা এবং মায়াঙ্গাতেও স্টেশন ছিল।  নদীর প্রসারিত ইসাঙ্গিলা থেকে মানঙ্গা পর্যন্ত তারা ওয়ার এবং পাল দ্বারা চালিত একটি লঞ্চে ভ্রমণ করতে পারত। সেখান থেকে তাদের  লিওপোল্ডভিলে এবং সেখান থেকে স্টিমারের ওয়ার্সে  কিম্পোকো পর্যন্ত।

## তথ্যসূত্র

## গ্রন্থপঞ্জী

*
*
*
*
*

বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কিনশাসার জনবহুল স্থান
কলম্বাস ক্রু

**কলম্বাস ক্রু** () হচ্ছে কলম্বাস ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ২০,৩৭১ ধারণক্ষমতাবিশিষ্ট লোয়ার.কম ফিল্ডে *দ্য ক্রু* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় উইলফ্রিদ নঁসি এবং সভাপতির দায়িত্ব পালন করছেন টিম বেজবেচেঙ্কো। বর্তমানে মার্কিন মধ্যমাঠের খেলোয়াড় ডার্লিংটন নাগবে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কলম্বাস ক্রু এপর্যন্ত ৬টি শিরোপা জয়লাভ করেছে; যার মধ্যে দুইটি এমএলএস কাপ, তিনটি সাপোর্টার্স শিল্ড এবং একটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে। চ্যাড মার্শাল, মাইক ক্লার্ক, এডি গ্যাভেন, ব্রায়ান ম্যাকব্রাইড এবং জেফ ক্যানিংহ্যামের মতো খেলোয়াড়গণ কলম্বাস ক্রুর জার্সি গায়ে মাঠ কাঁপিয়েছেন।

## ইতিহাস
১৯৯৬ মৌসুমে কলম্বাস ক্রু প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে তিমো লিয়েতোভস্কির অধীনে কলম্বাস ক্রু ডিসি ইউনাইটেডের বিরুদ্ধে ৪–০ গোলের ব্যবধানে জয়লাভ করেছিল। ১৯৯৬ মেজর লিগ সকারে কলম্বাস ক্রু ১৫টি জয়ে সর্বমোট ৩৭ পয়েন্ট অর্জন করে সামগ্রিক পয়েন্ট তালিকায় ৮ম স্থান অর্জন করেছিল, যেখানে ব্রায়ান ম্যাকব্রাইড ১৯টি গোল করে লিগে কলম্বাস ক্রুর হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  
* মেজর লিগ সকারে কলম্বাস ক্রু 


বিষয়শ্রেণী:১৯৯৪-এ প্রতিষ্ঠিত ফুটবল ক্লাব
বিষয়শ্রেণী:১৯৯৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের ফুটবল ক্লাব
বিষয়শ্রেণী:মেজর লিগ সকারের ক্লাব
তিরুবাইমোলি

***তিরুবাইমোলি*** (       )  তামিল হিন্দু সাহিত্যের একটি রচনা। এটি ১১০২টি শ্লোক সমন্বিত যা এটি খ্রিস্টীয় নবম শতাব্দীতে হিন্দু কবি-সন্ত নম্মালবর  রচনা করেন। নম্মা-আলবরকে দক্ষিণ ভারতের আলবর সাধুদের মধ্যে অগ্রগণ্য বলে মনে করা হয়। বিষ্ণুভক্তির প্রতি আলবরের সংকলন নালায়রা *[[নালাইরা দিব্য প্রবন্ধ|দিব্য প্রবন্ধের]]* প্রধান বৈশিষ্ট্য।  প্রায়শই একে *তামিলবেদ* বা *দ্রাবিড়বেদ* নামেও উল্লেখ করা হয়। 

## গঠনপ্রণালী
কাব্যটির প্রায় ১০০টি পদে ১০ ভাগে (*পট্টু*) বিভক্ত,  প্রতিটি শতককে ১০টি দশকে বিভক্ত করা হয়েছে , ১০টি পদের প্রতিটিতে ২৮টি *পশুরম* আছে। কাব্যটির এক বিশেষ বৈশিষ্ট্য হল এটি  *[[অন্ধাধি|অন্ততি]]*-ধরনে গঠিত, অর্থাৎ একটি পদের শেষ শব্দ পরের শব্দ গঠন করে যা সমস্ত ১,১০২টি শ্লোকে পর্যায়ক্রমে রয়েছে; কাব্যের শেষ শব্দগুলোও কবিতার প্রথম শব্দ গঠন করে । নম্মালবর বলেছেন  এই "সহস্র গীতগুলি" তামিল ভূমির মানুষ, সঙ্গীতজ্ঞ ও ভক্তদের দ্বারা বিদেশে ছড়িয়ে দেওয়া হবে"। দেবতা বিষ্ণু এই কবিতাগুলিতে সম্বোধিত হয়েছেন, সংস্কৃত পুরাণ ও মহাকাব্যগুলোও বিষ্ণুর প্রশংসায় পূর্ণ । এই কাব্যে বিষ্ণু স্বয়ং তামিল ও সংস্কৃত সাহিত্যের সমন্বয়ের প্রতীক। নম্মালবরের কবিতাগুলি তিরুমল বা মায়নকে সম্বোধন করা হয়েছে। সংস্কৃত পুরাণগুলি নম্মালবরের কাছে পরিচিত ছিল, এবং তিনি প্রায়শই তা ইঙ্গিত করেছেন, তবে এখানে বিষ্ণু একজন রাজা ও প্রেমিকের ভূমিকায় অভিনয় করেছেন, যা যুদ্ধের নায়ক ও প্রাচীন তামিলের প্রেমের কবিতাগুলি স্মরণ করিয়ে দেয়।৷
## গুরুত্ব

বসুধা নারায়ণন এর মতে, *তামিলবেদ* সংস্কৃত *[[বেদ|বেদের]]* অনুকরণ বা অনুবাদ নয়; এটি দ্বাদশ আলবরের একজন  প্রাথমিকভাবে অষ্টম - নবম শতাব্দীর মধ্যে বসবাসকারী কবি-সাধক নম্মালবরের রচনা  বলে মনে করা হয়। এই রচনাটিকে ঐতিহাসিক বলে মনে করা হয় কারণ এ পর্যন্ত কোনো স্থানীয় ভাষাকে হিন্দুধর্মে প্রকাশের মাধ্যম হিসেবে গণ্য করা হয়েনি; অন্য কোন রচনাকে 'বেদ' বলা হয়নি। হিন্দু সাহিত্যে প্রথমবারের মতো সংস্কৃত ছাড়া অন্য কোনো ভাষায় স্তোত্র প্রকাশ করা হয়েছে বলে মনে করা হয়। 

তিরুবাইমোলির কতিপয় নির্বাচিত স্তবসমূহ শ্রীসম্প্রদায়ী বৈষ্ণব গৃহ, বৈদিক অনুষ্ঠান, সাধু-সন্তের জন্মদিন, গর্ভাধান সংস্কার, তরুণ বালকদের *[[উপনয়ন]]* সংস্কারে পাঠ করা হয়ে থাকে। কবিতার দশটি পদের প্রতিটি সংকলনের  ভাষ্যে  সুসঙ্গত বিষয়বস্তু  উপস্থাপিত হয়েছে, এবং প্রধান দার্শনিক ধারণাটি প্রতিটি ভিন্ন পদে ঘনীভূত হয়েছে৷ 

## স্তবগান
*তিরুবাইমোলির* এক স্তবগানে কবি কৃষ্ণের(কান্নান) জন্য নিজের ব্যাকুলতা প্রকাশ করছেন:

## আরও দেখুন

* তিরুবাচিরিয়াম
* *[[পেরুমল তিরুমলি]]*
* *[[পেরিয়ালবর তিরুমলি]]*

## তথ্যসূত্র

বিষয়শ্রেণী:হিন্দু বৈষ্ণব পুঁথি
বিষয়শ্রেণী:তামিল সাহিত্য গ্রন্থ
বিষয়শ্রেণী:তামিল সাহিত্য
বিষয়শ্রেণী:নালাইরা দিব্য প্রবন্ধ
রাহিল শরীফ

**জেনারেল** **রাহিল শরীফ** (উর্দু :  জন্ম: ১৬ জুন, ১৯৫৬ খ্রিস্ট.) হলেন পাকিস্তান সেনাবাহিনীর একজন অবসরপ্রাপ্ত চারতারকা সেনা জেনারেল যিনি ২০১৩ সালের ২৯শে নভেম্বর থেকে ২০১৬ সালের ২৯ নভেম্বর পর্যন্ত পাক সেনাবাহিনীর নবম প্রধান হিসেবে দায়িত্ব পালন করেন এবং পাক সেনাপ্রধান হিসেবে অবসর নেওয়ার পরেই তাকে সৌদি আরবের রিয়াদে অবস্থিত বিশ্বের ৪১টি মুসলিমদেশের জোট ইসলামিক মিলিটারি কাউন্টার টেরোরিজম কোয়ালিশনের কমান্ডার-ইন-চিফ হিসেবে নিযুক্ত করা হয়।

জেনারেল রাহিল শরিফের নেতৃত্বে পাক সেনাবাহিনী সারা দেশে সন্ত্রাসবিরোধী অভিযান চালায়। এর মধ্যে সবচে' গুরুত্বপূর্ণ ছিল উত্তর ওয়াজিরিস্তানে সংঘটিত অপারেশন জারব-ই-আজব যা এই অঞ্চলে তালেবান যোদ্ধাদের শক্ত ঘাঁটি নির্মূল করে। তিনি করাচিতে আধাসামরিক বাহিনীর ভূমিকা প্রসারিত করেন, যা পাকিস্তানের বাণিজ্যিক রাজধানীতে সহিংসতার মাত্রা কমানোর জন্য ব্যাপকভাবে কৃতিত্বপূর্ণ ছিল। তার নেতৃত্বাধীন পাকিস্তানি সামরিক বাহিনী ফেডারেল স্তরে গণতান্ত্রিকভাবে নির্বাচিত সরকারকে ও বেলুচিস্তানের বিদ্রোহের অবসান ঘটাতে বেলুচ প্রাদেশিক ও স্থানীয় সরকারকেও সমর্থন করেছে। এবং প্রাক্তন জঙ্গিদের মূলধারার পাকিস্তানি সমাজে একীভূত করার কাজও করেছে। জেনারেল শরীফ বেলুচিস্তান প্রদেশের মধ্য দিয়ে যাওয়া চীন-পাকিস্তান অর্থনৈতিক করিডোর রক্ষা এবং সুরক্ষিত করার জন্য একটি নতুন সামরিক ইউনিটও তৈরি করেন। তিনি পাকিস্তানের দেশীয় প্রতিরক্ষা শিল্পের বিকাশে সহায়তা করেন, যার ফলে এক দেড় বছরের মধ্যে পাকিস্তানের বৈদেশিক মুদ্রার $১.১৪ বিলিয়নের বেশি সঞ্চয় হয়েছিল।

রাহিল শরীফ প্রধানমন্ত্রী নওয়াজ শরীফের বেসামরিক সরকারকে সামাজিক ও অর্থনৈতিক নীতির নিয়ন্ত্রণে রেখে সরাসরি জাতীয় নিরাপত্তা এবং পররাষ্ট্র নীতি সংক্রান্ত বিষয়ে সেনাবাহিনীর ভূমিকা শক্তিশালী করে তার উদ্দেশ্য অর্জন করেন। তিনি আফগান সীমান্তের কাছে জিহাদি গোষ্ঠীর বিরুদ্ধে আঘাত করে, রাশিয়ার সাথে পাকিস্তানের প্রথম যৌথ সামরিক মহড়া চালিয়ে এবং চীনের সাথে সম্পর্ক গভীর করে এবং আমেরিকার সাথে পাকিস্তানের পুনর্মিলন ঘটিয়ে সেনাবাহিনীর অবস্থান শক্ত করেন।

জেনারেল শরীফের অবসরে বিশ বছরের মধ্যে প্রথম বারের মতো একজন জেনারেল যথাসময়ে অবসর নেন (মেয়াদ বাড়ানোর আবেদন না করেই)। জেনারেল শরীফ বলেন যে, তিনি অবসর গ্রহণের পরেও পাকিস্তানের সেবা করতে প্রস্তুত। তিনি পাকিস্তানে একজন সম্মানজনক উত্তরাধিকার রেখে যান। দেশের অভ্যন্তরে সন্ত্রাসবাদ কমানোর জন্য তিনি ব্যাপকভাবে কৃতিত্বের অধিকারী। ২০০৬ সাল থেকে দেশে সহিংসতা সর্বনিম্ন স্তরে নেমে যায় এবং তার আমলে সন্ত্রাসী হামলা সামগ্রিকভাবে ৮০% হ্রাস পায়।

## তথ্যসূত্র

বিষয়শ্রেণী:গেরিলা যুদ্ধ তৎপরতার তাত্ত্বিক
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:পাঞ্জাবি ব্যক্তি
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
আলভীনা গার্ডেন

**আলভীনা গার্ডেন** বাংলাদেশের সিলেটের গোলাপগঞ্জে অবস্থিত একটি কৃষি পর্যটন কেন্দ্র। ১৭ একর জমিতে গড়ে ওঠা আনারস বাগান। টিলার মধ্যে এ বাগানের মাঝ বরাবর আনারসের চারা দিয়ে বড় অক্ষরে লেখা রয়েছে আলভিনা গর্ডেন।

## অবস্থান
আলভিনা গার্ডেন সিলেট জেলার গোলাপগঞ্জ উপজেলার লক্ষনাবন্দ ইউনিয়নের পাহাড়লাইন রোডের চক্রবর্তী পাড়ার মধ্যে অবস্থিত গ্রামে অবস্থিত। অতিতে এই টিলায় বিভিন্ন প্রজাতির পশুপাখি ও বন্যপ্রাণীর বসবাস ছিল। এর মধ্যে উল্লেখযোগ্য হলো শিয়াল, বানর, ছেদা, সাপ,বাঘ, বিভিন্ন প্রজাতির পাখি সহ নানা ঔষধি গাছ। এইসকল জীববৈচিত্র্য বিলুপ্ত করে এখনো এখন আনারস চাষ শুরু হয়েছে।

## বিবরণ
টিলাকে ব্যবহার করে উৎপাদিত হচ্ছে আনারস, লেবু এবং আদা। সাথে সাথে গড়ে তোলা হয়েছে পর্যটন শিল্প। অসংখ্য পর্যটক প্রতিদিন টিকেট নিয়ে ভ্রমণ করে এ স্থানে।

## তথ্যসূত্র

বিষয়শ্রেণী:সিলেট জেলার দর্শনীয় স্থান
বিষয়শ্রেণী:গোলাপগঞ্জ উপজেলা
উইল ইয়ং

**উইলিয়াম অ্যালেক্সান্ডার ইয়ং** (জন্ম ২২ নভেম্বর ১৯৯২) একজন পেশাদার নিউজিল্যান্ডীয় ক্রিকেটার যিনি নিউজিল্যান্ড জাতীয় ক্রিকেট দলের হয়ে ব্যাটসম্যান হিসেবে খেলেন এবং নটিংহামশায়ারের হয়ে খেলেন, নর্থহ্যাম্পটনশায়ার থেকে চুক্তিবদ্ধ হয়েছিলেন।

## তথ্যসূত্র

## বহিঃসংযোগ

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:নর্দাম্পটনশায়ার ক্রিকেট অধিনায়ক
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
পেরুমল তিরুমলি

***পেরুমল তিরুমলি*** () তামিল হিন্দু সাহিত্যের রচনা যা কুলশেখর আলবর লিখেছিলেন। তিনি ছিলেন আলবরদের একজন এবং শ্রী বৈষ্ণব ঐতিহ্যের কবি-সন্ত।  এই সাহিত্যকর্মটি ১০৫টি স্তোত্র নিয়ে গঠিত''নালায়রা দিব্য প্রবন্ধমের''  অংশ হিসেবে   ৬৪৭ থেকে ৭৫০ নং সংকলনে আছে। এটি বিষ্ণু পেরুমলের উপাসনার প্রতি উৎসর্গিত। 

## স্তব

*পেরুমল তিরুমলিতে*  উল্লেখযোগ্যভাবে পবিত্র শ্রীরঙ্গম শহরকে পাঁচটি দশক দ্বারা বর্ণনা করা হয়েছে, প্রতি পাঁচটি শ্লোক রাম ও কৃষ্ণের  প্রতি নিবেদিত তথা অনন্য কাব্যিক বৈশিষ্ট্যে মহিমাপূর্ণ । 

এই সংকলনের প্রথম *পশুরাম* বা স্তোত্রটি নিম্নরূপ:

## আরও দেখুন
* *[[পেরিয়ালবর তিরুমলি]]*
* *[[নাচিয়ার তিরুমলি]]*
* *[[তিরুবিরুত্তম]]*
## তথ্যসূত্র

## বহিঃসংযোগ
* **. A Complete, Annotated Translation of Kulacēkara Āḻvār’s Perumāḷ Tirumoḻi and Periyavāccāṉ Piḷḷai’s Medieval Maṇipravāḷam Commentary, with an Introduction - Suganya

বিষয়শ্রেণী:হিন্দু বৈষ্ণব পুঁথি
বিষয়শ্রেণী:তামিল সাহিত্য গ্রন্থ
বিষয়শ্রেণী:তামিল সাহিত্য
বিষয়শ্রেণী:নালাইরা দিব্য প্রবন্ধ
ওমর ইয়াগি

**ওমর মুয়ান্নিস ইয়াগি** (; ; জন্ম ৯ই ফেব্রুয়ারি, ১৯৬৫) মার্কিন যুক্তরাষ্ট্রের ক্যালিফোর্নিয়া বার্কলি বিশ্ববিদ্যালয়ের রসায়ন বিভাগের জেমস ও নিলটিয়ে চেয়ার অধ্যাপক এবং মার্কিন যুক্তরাষ্ট্রের জাতীয় বিজ্ঞান অ্যাকাডেমির নির্বাচিত সদস্য। এছাড়া তিনি লেওপোল্ডিনা জার্মান জাতীয় বিজ্ঞান অ্যাকাডেমিরও সদস্য।

ইয়াগি জালিকা রসায়ন (reticular chemistry) বিষয়ের অগ্রদূত হিসেবে পরিচিত। এই শাস্ত্রটিতে জৈব ও অজৈব অণুগুলিকে সবল বন্ধনের মাধ্যমে যুক্ত করে কেলাসিত পরিকাঠামো যেমন ধাতম-অজৈব পরিকাঠামো ও সমযোজী জৈব পরিকাঠামো নির্মাণ করা হয়। এই কাঠামোগুলি অসাধারণ সচ্ছিদ্র ধর্ম প্রদর্শন করে, যে ধর্মগুলি কার্বন কব্জাকরণ ও সেটিকে জ্বালানিতে রূপান্তরণ এবং মরুর বাতাস থেকে পানি সংগ্রহের মতো প্রযুক্তিতে কাজে লাগতে পারে। এই গবেষণাকর্মের জন্য তিনি ২০২৫ সালে সুসুমু কিতাগাওয়া ও রিচার্ড রবসনের সাথে যৌথভাবে রসায়নে নোবেল পুরস্কার লাভ করেন। 

জর্দানের আম্মান নগরীতে জন্মগ্রহণকারী ইয়াগি ১৯৮৫ সালে মার্কিন যুক্তরাষ্ট্রের নিউ ইয়র্ক রাজ্য বিশ্ববিদ্যালয় (আলবেনি) থেকে রসায়নে স্নাতক উপাধি লাভ করেন এবং ১৯৯০ সালে ইলিনয় রাজ্য বিশ্ববিদ্যালয় (আর্বানা-শ্যাম্পেইন) থেকে ডক্টরেট উপাধি লাভ করেন। ১৯৯০ সালে তিনি হার্ভার্ড বিশ্ববিদ্যালয়ে ডক্টরেটোত্ততর এনএসএফ ফেলো (বৃত্তিপ্রাপ্ত গবেষক) হিসেবে কাজ করেন। তিনি অ্যারিজোনা রাজ্য বিশ্ববিদ্যালয়, মিশিগান-অ্যান-আরবর বিশ্ববিদ্যালয় ও ক্যালিফোর্নিয়া বিশ্ববিদ্যালয় (বার্কলি)-তে অধ্যাপনা করেছেন।

ইয়াগি তার গবেষণাকর্মের জন্য উপাদান গবেষণা সমাজ পদক, উপাদানের রসায়ন বিষয়ে মার্কিন রসায়ন সমিতি পুরস্কার, বিজ্ঞানে বাদশাহ ফয়সাল আন্তর্জাতিক পুরস্কার, বিজ্ঞানে আলবার্ট আইনস্টাইন বিশ্ব পুরস্কার, মৌলিক বিজ্ঞানসমূহে বিবিভিএ জ্ঞানের সীমান্ত পুরস্কার, শক্তিতে উৎকর্ষের জন্য এনি পুরস্কার, রাজকীয় সুয়েডীয় বিজ্ঞান অ্যাকাডেমির আমিনফ পুরস্কার ও রসায়নে ওলফ পুরস্কার লাভ করেছেন।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফিলিস্তিনি বংশোদ্ভূত জর্ডানীয় ব্যক্তি
বিষয়শ্রেণী:ফিলিস্তিনি বংশোদ্ভূত মার্কিন ব্যক্তি
বিষয়শ্রেণী:অজৈব রসায়নবিদ
বিষয়শ্রেণী:জর্ডানীয় রসায়নবিদ
বিষয়শ্রেণী:২১শ শতাব্দীর মার্কিন রসায়নবিদ
বিষয়শ্রেণী:আম্মানের ব্যক্তি
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:অ্যারিজোনা রাজ্য বিশ্ববিদ্যালয়ের শিক্ষক
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:রসায়নে ওল্ফ পুরস্কার বিজয়ী
বিষয়শ্রেণী:জর্ডানীয় নোবেল বিজয়ী
বিষয়শ্রেণী:ফিলিস্তিনি নোবেল বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:নোবেল বিজয়ী রসায়নবিদ
জন জাম্পার

**জন মাইকেল জাম্পার** () (জন্ম: ১৯৮৫) ডিপমাইন্ড টেকনোলজিস ব্যবসা প্রতিষ্ঠানের একজন জ্যেষ্ঠ গবেষক বিজ্ঞানী। জাম্পার ও তাঁর সহযোগীরা আলফাফোল্ড নামের একটি কৃত্রিম বুদ্ধিমত্তা প্রতিমান (মডেল) সৃষ্টি করেছেন, যা অ্যামিনো অ্যাসিড অনুক্রম থেকে ত্রিমাত্রিক প্রোটিন কাঠামোসমূহ সম্পর্কে উচ্চ সঠিকতার সাথে পূর্বাভাস প্রদানে সক্ষম। জাম্পার বলেছেন যে আলফাফোল্ড দলটি এরূপ ১০ কোটি প্রোটিন কাঠামোর নকশা উন্মুক্ত করার পরিকল্পনা করেছে। নেচার বিজ্ঞান সাময়িকীতে প্রকাশিত একটি নিবন্ধে জন জাম্পারকে ২০২১ সালে বিজ্ঞানে "যেসব ব্যক্তি গুরুত্বপূর্ণ ছিলেন" ("পিপল হু ম্যাটার্ড"), তাদের শীর্ষ ১০ জনের তালিকার (নেচারস টেন) একজন হিসেবে অন্তর্ভুক্ত করা হয়। জাম্পারের গবেষণাকর্মের ফলে বিভিন্ন রোগের জন্য নতুন নতুন চিকিৎসাপদ্ধতি বিকাশের অপার প্রাণচিকিৎসাবৈজ্ঞানিক সম্ভাবনা সৃষ্টি হয়েছে।

জাম্পার ২০২৪ সালে ডেভিড বেকার ও ডেমিস হাসাবিসের সাথে যৌথভাবে রসায়নশাস্ত্রে নোবেল পুরস্কার লাভ করেন। তাঁকে ও ডেমিস হাসাবিসকে কৃত্রিম বুদ্ধিমত্তার সফল ব্যবহারের মাধ্যমে এ পর্যন্ত জ্ঞাত প্রায় সব "প্রোটিন কাঠামোর ভবিষ্যদ্বাণী" করার জন্য পুরস্কারের অর্থের অর্ধেক প্রদান করা হয়।

## শিক্ষা
জাম্পার ২০০৭ সালে ভ্যান্ডারবিল্ট বিশ্ববিদ্যালয় থেকে পদার্থবিদ্যা এবং গণিতে মেজর সহ বিজ্ঞানের স্নাতক, মার্শাল স্কলারশিপে ২০১০ সালে কেমব্রিজ বিশ্ববিদ্যালয় থেকে ঘনপদার্থবিজ্ঞানে এমফিল, । ২০১২ সালে শিকাগো বিশ্ববিদ্যালয় থেকে তাত্ত্বিক রসায়নে বিজ্ঞানে স্নাতকোত্তর এবং ২০১৭ সালে শিকাগো বিশ্ববিদ্যালয় থেকে তাত্ত্বিক রসায়নে ডক্টর অফ ফিলোসফি ।  শিকাগো বিশ্ববিদ্যালয়ে তার ডক্টরেট উপদেষ্টা ছিলেন টবিন সোসনিক এবং কার্ল ফ্রিড।

## কর্মজীবন
জাম্পারের গবেষণা অ্যালগরিদম কীভাবে প্রোটিন গঠন পূর্বাভাস বিষয়ে ভূমিকা রাখতে পারে তা নিয়ে।

### আলফাফোল্ড

আলফাফোল্ড  হল একটি ডিপ লার্নিং অ্যালগরিদম যা জাম্পার এবং তার দল ডিপমাইন্ড-এ তৈরি করেছে, একটি গবেষণা ল্যাব যা গুগুল-এর মূল কোম্পানি আলফাবেট ইনকর্পোরেটেড এর মালিকানাধীন। এটি এক রকম কৃত্রিম বুদ্ধিমত্তা প্রোগ্রাম যা প্রোটিন গঠনের পূর্বাভাস দেয়।

### পুরস্কার ও সম্মাননা
২০২০ সালের নভেম্বরে, আলফাফোল্ডকে ১৪ তম ক্রিটিকাল অ্যাসেসমেন্ট অফ স্ট্রাকচার প্রেডিকশন (CASP) প্রতিযোগিতার বিজয়ী হিসাবে ঘোষণা করা হয়েছিল।  এই আন্তর্জাতিক প্রতিযোগিতার বেঞ্চমার্ক অ্যালগরিদমগুলি নির্ধারণ করে যে কোনটি প্রোটিনের 3D গঠন নিয়ে সর্বোত্তম পূর্বাভাস করতে পারে।

২০২১ সালে, জাম্পার "জীববিজ্ঞান এবং বায়োমেডিসিন" বিভাগে BBVA ফাউন্ডেশন ফ্রন্টিয়ার্স অফ নলেজ অ্যাওয়ার্ডে ভূষিত হয়েছিলেন।  ২০২২ সালে জাম্পার বায়োমেডিকেল সায়েন্সে উইলি পুরস্কার পেয়েছিলেন  এবং ২০২৩ সালে আলফাফোল্ড তৈরির জন্য লাইফ সায়েন্সে ব্রেকথ্রু পুরস্কার পান, যা প্রোটিনের গঠন সঠিকভাবে ভবিষ্যদ্বাণী করে।  ২০২৩ সালে তিনি বেসিক মেডিকেল রিসার্চের জন্য কানাডা গার্ডনার ইন্টারন্যাশনাল অ্যাওয়ার্ড  এবং অ্যালবার্ট লাস্কর অ্যাওয়ার্ডে ভূষিত হন। 

২০২৪ সালে, জাম্পার এবং ডেমিস হাসাবিস তাদের প্রোটিন সংক্রান্ত গবেষণার জন্য রসায়নে নোবেল পুরস্কারের অর্ধেক ভাগ করে নেন, বাকি অর্ধেক গণনামূলক প্রোটিন ডিজাইনের জন্য ডেভিড বেকারের কাছে যায়। 
## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পরিগণনামূলক জীববিজ্ঞানী
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:প্রোটিনসমগ্র বিজ্ঞান
বিষয়শ্রেণী:প্রোটিন ভাঁজকরণ
বিষয়শ্রেণী:নোবেল বিজয়ী রসায়নবিদ
বিষয়শ্রেণী:মার্কিন নোবেল বিজয়ী
ডেভিড বেকার (প্রাণরসায়নবিদ)

**ডেভিড বেকার** (, জন্ম ৬ই অক্টোবর, ১৯৬২, সিয়াটল, ওয়াশিংটন রাজ্য, মার্কিন যুক্তরাষ্ট্র) একজন মার্কিন প্রাণরসায়নবিদ ও পরিগণনামূলক জীববিজ্ঞানী। তিনি প্রোটিনসমূহের ত্রিমাত্রিক কাঠামো নকশাকরণ এবং পূর্বাভাসের পদ্ধতিগুলি উদ্ভাবনে অগ্রণী ভূমিকা পালন করেছন। তিনি বর্তমানে মার্কিন যুক্তরাষ্ট্রের ওয়াশিংটন বিশ্ববিদ্যালয়ের প্রাণরসায়ন বিভাগের হেনরিয়েটা ও অব্রি ডেভিস এনডাওড অধ্যাপক এবং বংশাণুসমগ্র প্রকৌশল, জীবপ্রকৌশল, রাসায়নিক প্রকৌশল, কম্পিউটার বিজ্ঞান ও পদার্থবিজ্ঞানের আনুষঙ্গিক অধ্যাপক। তিনি রোজেটা কমন্স নামের একটি গবেষক-পরীক্ষাগার কনসোর্টিয়ামের পরিচালক, যেটি জৈব-আণবিক কাঠামো পূর্বাভাস ও নকশাকারক সফটওয়্যার নির্মাণ করে। বেকার প্রোটিন কাঠামো পূর্বাভাসের যে সমস্যাটিতে তাৎপর্যপূর্ণ অবদান রেখেছেন, সেটি বর্তমানে কৃত্রিম বুদ্ধিমত্তা ব্যবহার করে গুগলের উপসংস্থা ডিপমাইন্ড সমাধান করেছে। বেকার হাওয়ার্ড হিউজ চিকিৎসাবিজ্ঞান ইনস্টিটিউট-এর একজন তদন্তকারী বিজ্ঞানী ও মার্কিন যুক্তরাষ্ট্রের বিজ্ঞান অ্যাকাডেমির সদস্য। এছাড়া তিনি ওয়াশিংটন বিশ্ববিদ্যালয়ের প্রোটিন নকশা ইনস্টিটিউটের পরিচালক।

বেকার ২০২৪ সালে জন জাম্পার ও ডেমিস হাসাবিসের সাথে যৌথভাবে রসায়নশাস্ত্রে নোবেল পুরস্কার লাভ করেন। তাঁকে "পরিগণনামূলক (কম্পিউটেশনাল) প্রোটিন কাঠামো নকশাকরণের" মাধ্যমে সম্পূর্ণ নতুন ধরনের প্রোটিন অণু সৃষ্টির স্বীকৃতিস্বরূপ এই পুরস্কারের অর্থের অর্ধেক প্রদান করা হয়।

## জীবনী

### প্রাথমিক জীবন এবং শিক্ষা
বেকার ১৯৬২ সালের ৬ অক্টোবর ওয়াশিংটনের সিয়াটেলে এক ইহুদি পরিবারে জন্মগ্রহণ করেন, তিনি পদার্থবিদ মার্শাল বেকার এবং ভূ-পদার্থবিদ মার্সিয়া  বেকারের পুত্র।  তিনি সিয়াটলের গারফিল্ড হাই স্কুল থেকে গ্র্যাজুয়েট হন। 

বেকার ১৯৮৪ সালে হার্ভার্ড বিশ্ববিদ্যালয় থেকে জীববিজ্ঞানে মেজর সহ স্নাতক ডিগ্রি লাভ করেন। এরপর তিনি র‍্যান্ডি ওয়েইন শেকম্যানের গবেষণাগারে যোগ দেন, যেখানে তিনি প্রাথমিকভাবে প্রোটিন পরিবহন এবং ইস্ট নিয়ে কাজ করেন এবং ১৯৮৯ সালে ক্যালিফোর্নিয়া বিশ্ববিদ্যালয়, বার্কলি থেকে জৈব রসায়নে ডক্টর অফ ফিলোসফি অর্জন করেন।  ১৯৯৩ সালে, তিনি ক্যালিফোর্নিয়া বিশ্ববিদ্যালয়, সান ফ্রান্সিস্কোতে ডেভিড আগার্ডের সাথে বায়োফিজিক্সে পোস্টডক্টরাল প্রশিক্ষণ সম্পন্ন করেন।

### কর্মজীবন
বেকার ১৯৯৩ সালে ফ্যাকাল্টি সদস্য হিসাবে ওয়াশিংটন স্কুল অফ মেডিসিন বিশ্ববিদ্যালয়ের বায়োকেমিস্ট্রি বিভাগে যোগদান করেন। তিনি ২০০০ সালে হাওয়ার্ড হিউজেস মেডিকেল ইনস্টিটিউটের ইনভেস্টিগেটর হন। বেকার ২০০৯ সালে আমেরিকান একাডেমি অফ আর্টস অ্যান্ড সায়েন্সের ফেলো নির্বাচিত হন 

### ব্যক্তিগত জীবন
বেকার ওয়াশিংটন বিশ্ববিদ্যালয়ের আরেক বায়োকেমিস্ট হ্যানেলে রুওহোলা-বেকারকে বিয়ে করেছেন। তাদের দুটি সন্তান রয়েছে।
## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:মার্কিন প্রাণরসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পরিগণনামূলক জীববিজ্ঞানী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:জীবিত ব্যক্তি
বিষয়শ্রেণী:ইহুদি নোবেল বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী
বিষয়শ্রেণী:ইউনিভার্সিটি অব ওয়াশিংটনের শিক্ষক
বিষয়শ্রেণী:২০শ শতাব্দীর মার্কিন প্রাণরসায়নবিদ
বিষয়শ্রেণী:২১শ শতাব্দীর মার্কিন প্রাণরসায়নবিদ
রিয়াল সল্ট লেক

**রিয়াল সল্ট লেক** () হচ্ছে সল্ট লেক ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০০৪ সালের ১৪ই জুলাই তারিখে প্রতিষ্ঠিত হয়েছে। ২০,২১৩ ধারণক্ষমতাবিশিষ্ট আমেরিকা ফার্স্ট ফিল্ডে *ক্লারেট অ্যান্ড কোবাল্ট* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় পাবলো মাস্ত্রোয়েনি এবং সভাপতির দায়িত্ব পালন করছেন ডেভিড ব্লিটজার ও রায়ান স্মিথ। বর্তমানে ক্রোয়েশীয় মধ্যমাঠের খেলোয়াড় দামির ক্রেইলাচ এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, রিয়াল সল্ট লেক এপর্যন্ত ১টি শিরোপা জয়লাভ করেছে।  নিক রিমান্দো, কাইল বেকারম্যান, হাভিয়ের মোরালেস, আলভারো সাবোরিও এবং দামির ক্রেইলাচের মতো খেলোয়াড়গণ রিয়াল সল্ট লেকের জার্সি গায়ে মাঠ কাঁপিয়েছেন।

## ইতিহাস
২০০৫ মৌসুমে রিয়াল সল্ট লেক প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০০৫ সালের সালের ৩রা এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে জন এলিঙ্গারের অধীনে রিয়াল সল্ট লেক লস অ্যাঞ্জেলেস গ্যালাক্সির বিরুদ্ধে ৩–০ গোলের ব্যবধানে জয়লাভ করেছিল। ২০০৫ মেজর লিগ সকারে রিয়াল সল্ট লেক ১১টি জয় এবং ৫টি ড্রয়ে সর্বমোট ৩৮ পয়েন্ট অর্জন করে সামগ্রিক পয়েন্ট তালিকায় ১০ম স্থান অর্জন করেছিল।

## তথ্যসূত্র

## বহিঃসংযোগ

*  
* মেজর লিগ সকারে রিয়াল সল্ট লেক 

বিষয়শ্রেণী:রিয়াল সল্ট লেক
বিষয়শ্রেণী:২০০৪-এ প্রতিষ্ঠিত ফুটবল ক্লাব
বিষয়শ্রেণী:২০০৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের ফুটবল ক্লাব
বিষয়শ্রেণী:মেজর লিগ সকারের ক্লাব
রাজতন্ত্রী ইরান

**পহলভি ইরান** বা দাপ্তরিকভাবে ১৯৩৫ সাল পর্যন্ত **রাজতন্ত্রী পারস্য** ও তারপরে **রাজতন্ত্রী ইরান** ১৯২৫ থেকে ১৯৭৯ সাল পর্যন্ত পহলভি রাজবংশের শাসনাধীন ইরানীয় রাষ্ট্র ছিল।

এটি ১৯২৫ সালে গঠিত হয় যেটি ১৯৭৯ সাল পর্যন্ত স্থায়ী হয়, এরপর ইসলামি বিপ্লবের ফলে পহলভি রাজবংশ উৎখাত হয়, ঘটনাটি ইরানে ধারাবাহিক রাজতান্ত্রিক শাসন বিলুপ্ত করে বর্তমান ইসলামি প্রজাতন্ত্রী ইরান প্রতিষ্ঠা করে। পহলভি রাজবংশ ১৯২৫ সালে কশাক ব্রিগেডের প্রাক্তন ব্রিগেডিয়ার-জেনারেল রেজা শাহ দ্বারা প্রতিষ্ঠিত হয়। তার শাসনকাল ১৯৪১ সাল পর্যন্ত স্থায়ী হয়, এরপর তিনি ইঙ্গো-সোভিয়েত আক্রমণের ফলে দ্বিতীয় বিশ্বযুদ্ধের মিত্রদের চাপে ত্যাগ করতে বাধ্য হন। সাম্রাজ্যের সিংহাসন তখন তার পুত্র মোহাম্মদ রেজা পাহলভির আওতাধীন হয় যিনি সর্বশেষ ইরানের শাহ ছিলেন।

কাজার রাজবংশের হয়ে ইরানের শেষ শাসক আহমদ শাহ কাজার যুক্তরাজ্য ও সোভিয়েত ইউনিয়ন কর্তৃক ইরানের সার্বভৌমত্বের উপর সীমাবদ্ধতা বন্ধ করতে অক্ষম প্রমাণিত হওয়ার পর পহলভিরা ক্ষমতায় আসে, সামরিক অভ্যুত্থানের মাধ্যমে তার অবস্থান অত্যন্ত দুর্বল হয়ে পড়ে ও ফ্রান্সে থাকাকালীন সংসদে ক্ষমতা থেকে আনুষ্ঠানিকভাবে তাকে অপসারণ করা হয়। ইরানের *[[ইসলামি পরামর্শদায়ক সমাবেশ|মজলিশ]]* ১২ ডিসেম্বর ১৯২৫ সালে একটি গণপরিষদ হিসেবে অধিবেশন আহবান করে যুবক আহমদ শাহ কাজারকে ক্ষমতাচ্যুত করে রেজা শাহকে পারস্য সাম্রাজ্যের নতুন *[[শাহ]]* হিসাবে ঘোষণা করে। ১৯৩৫ সালে রেজা শাহ বিদেশী প্রতিনিধিদের আনুষ্ঠানিক চিঠিপত্রে দেশটিকে সম্বোধন করার সময় পারস্য নামটির পরিবর্তে ইরান নাম ব্যবহার করতে বলেন।

১৯৫৩ সালে সংঘটিত যুক্তরাজ্য ও মার্কিন যুক্তরাষ্ট্র সমর্থিত ইরানি অভ্যুত্থানের পরে মোহাম্মদ রেজা পহলভির শাসন আরও স্বৈরাচারী হয়ে ওঠে ও স্নায়ুযুদ্ধের সময় পশ্চিমা ব্লকের সাথে দৃঢ়ভাবে সংযুক্ত হয়। বৈদেশিক নীতির এই পুনর্বিন্যাসের সাথে সঙ্গতিপূর্ণভাবে দেশটি সোভিয়েত মতাদর্শগত সম্প্রসারণবাদের বিরুদ্ধে একটি বাঁধা হিসেবে কাজ করার জন্য মার্কিন যুক্তরাষ্ট্রের মিত্র হয়ে ওঠে, এটি শাহকে এযাবৎকালের নজিরবিহীন আর্থ-সামাজিক কর্মসূচী কার্যকর করার জন্য রাজনৈতিক রসদ দেয় যা শ্বেত বিপ্লবের মাধ্যমে ইরানের জীবনের সব দিক থেকে পরিবর্তন আনে। ফলস্বরূপ, স্বাক্ষরতা, স্বাস্থ্য ও জীবনযাত্রার মান সহ সমস্ত সূচকে ইরান অসাধারণ সাফল্যের অভিজ্ঞতা লাভ করে। যাইহোক, ১৯৭৮ সালের মধ্যে শাহ ক্রমবর্ধমান জন-অসন্তোষের সম্মুখীন হন যেটি ধর্মীয় নেতা রুহুল্লাহ খোমেইনীর নেতৃত্বে একটি পূর্ণাঙ্গ জনপ্রিয় বিপ্লবী আন্দোলনে পরিণত হয়। ১৯৭৯ সালের জানুয়ারিতে মোহাম্মদ রেজা পহলভি তার নিজ পরিবারের সাথে নির্বাসনে চলে যাওয়ার ঘটনা এমন একটি ধারাবাহিক ঘটনার জন্ম দেয় যা দ্রুত রাজতন্ত্রের অবসান ঘটায় ও ৩১ মার্চ ১৯৭৯ সালে ইসলামি প্রজাতন্ত্র প্রতিষ্ঠা করে। ১৯৮০ সালে মোহাম্মদ রেজা পহলভির মৃত্যুর পর তার পুত্র রেজা পহলভি এখন নির্বাসিত পরিবারের সিংহাসনে নেতৃত্ব দিচ্ছেন।

## আরও দেখুন

* পহলভি রাজবংশ
* ইরানের ইতিহাস
* পারস্যের রাজার তালিকা
* শিয়া রাজবংশের তালিকা

## টীকা

## তথ্যসূত্র


বিষয়শ্রেণী:ইরানের সাম্রাজ্য ও রাজ্য
বিষয়শ্রেণী:২০শ শতাব্দীতে ইরান
বিষয়শ্রেণী:ইরানি বিপ্লব
বিষয়শ্রেণী:ইরানের রাজনৈতিক ইতিহাস
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:পারস্য ও ইরানের রাজতন্ত্র
বিষয়শ্রেণী:ফার্সি ভাষার লেখা থাকা নিবন্ধ
অধিকারী-ভেদ

**অধিকারী-ভেদ**, সংস্কৃত অভিব্যক্তি যা দুটি শব্দের সংমিশ্রণ - অধিকারী অর্থ সঠিক বা যোগ্য, এবং ভেদ অর্থ পার্থক্য, মূলত যোগ্য ব্যক্তিদের মধ্যে পার্থক্য বা একই সত্যকে উপলব্ধি করতে সক্ষম যোগ্য প্রার্থীদের পার্থক্য বোঝায়। এটি হল সেই ভিত্তি যার উপর উপনিষদ, ব্রহ্মসূত্র এবং ভগবদ্গীতার শিক্ষা রয়েছে যা পাঠ্যগুলি ধারণ করে যদিও আধ্যাত্মিক বিবর্তনের বিভিন্ন পর্যায়ে মানুষের জন্য বিভিন্ন মতবাদ বিরোধী নয়, ভিত্তিক, কোন নীতিতে অরুন্ধতী-দর্শনন্যায় পদ্ধতি অর্থাৎ ক্ষুদ্র নক্ষত্র, অরুণাধতীকে বড় করে অরুন্ধতী বলার সাহায্যে চিহ্নিত করার পদ্ধতি প্রযোজ্য।

## ইতিহাস ও তাৎপর্য
হিন্দুধর্ম হল বিভিন্ন দর্শনের সংমিশ্রণ; অধিকার ও ইষ্ট এর যুগল মতবাদ দ্বারা তাদের মধ্যে বিরোধ এড়ানো যায়। অধিকার মানে যোগ্যতা; এটা কোনো ক্রমবিন্যাস নয় বরং আধ্যাত্মিক ক্ষেত্রে বাস্তবতা বা বাস্তবতাকে গ্রহণ করা এবং কর্তব্যের প্রশ্ন। একজন ব্যক্তির বিশ্বাস নির্ধারিত হয় সে কেমন মানুষ এবং তার ধর্ম তার অধিকারের উপর নির্ভর করে কোন যোগ্যতা তার ইষ্ট বা আদর্শ নির্ধারণ করে। অতএব, অধিকারী-ভেদ বলতে যোগ্যতার পার্থক্য বোঝায় যা দৃষ্টিভঙ্গির পার্থক্য থেকে আপাত পার্থক্য উদ্ভূত হয়। এটি অভিজ্ঞতার সত্যতা বা মতবাদের সুস্থতার পর্যাপ্ত যত্ন নিতে সাহায্য করে। ভগবদ্গীতায়, কৃষ্ণ অর্জুনকে তার যুদ্ধের জাতিগত কর্তব্য অনুসরণ করতে এবং অহিংসের সাধারণ ধর্মে না যাওয়ার জন্য অনুরোধ করেছেন এবং এই উদ্দেশ্যে তাঁর নির্দেশে কোনো দর্শন (নীতি ও ধর্মের কোড সহ) ছাড়েননি। হিন্দু দর্শন ও নীতিশাস্ত্রের শাখা ও উপ-শাখা, যেগুলি মূলত ব্যক্তিবাদী, আধ্যাত্মিক যোগ্যতা বা অধিকারী ভেদের উপর ভিত্তি করে। এইভাবে, অধিকারী-ভেদ হল ব্যক্তিদের মধ্যে পার্থক্য যারা তাদের নিজ নিজ দায়িত্ব পালনের জন্য নির্দিষ্ট পদ্ধতি অনুসরণ করতে পারে।

এটি উপাসনাকে অনুমতি দেয়। শঙ্কর, এই নীতির সাথে সামঞ্জস্য রেখে, পর্যাপ্ততা, অপ্রতুলতা ও পর্যাপ্ততার মাত্রার ধারণাগুলির সাথে সত্য ও ত্রুটির ধারণাগুলি প্রতিস্থাপন করে, তিনি এই সত্যটি স্বীকার করেছিলেন যে চূড়ান্ত প্রণয়ন করা যায় না তবে চূড়ান্তের প্রণয়ন এমন ত্রুটি নয় যা গঠন উচ্চতর ওঠার জন্য সোপান হিসাবে কাজ করতে পারে।

তান্ত্রিক যোগে অধিকারী-ভেদ হল সাধনা নামক শৃঙ্খলার গুরুত্বপূর্ণ ও অবিচ্ছেদ্য অংশ যেটা সবাই বুঝতে সক্ষম নয়, বেঁচে থাকা বা সর্বোচ্চ আদর্শ উপলব্ধি করা যার কারণে অভিন্ন শৃঙ্খলা নির্ধারিত করা যায় না। প্রতিটি ব্যক্তিকে ধীরে ধীরে শৃঙ্খলা অনুসারে উন্নীত করতে হবে যা প্রতিটি ব্যক্তির উপলব্ধি, স্বাভাবিক মানসিকতা ও ক্ষমতা থেকে খুব বেশি দূরবর্তী নয়। এই দর্শনটি মানব সন্ধানকারীদের তিনটি স্বতন্ত্র প্রকার বা বিভাগে বিভক্ত করে যেমন - পশু (প্রাণীর ধরন), বীর (বীরের ধরন) এবং দিব্য (ঐশ্বরিক প্রকার), যে শ্রেণিবিভাগ মানব বিবর্তনের তিনটি স্তরের সাথে মিলে যায়, কারণ সকলের বর্তমান জন্মের সর্বোচ্চ আধ্যাত্মিক লক্ষ্য উপলব্ধি করার ক্ষমতা নেই কিন্তু বর্তমান জন্মে যদি কোনটি পরবর্তী জন্মে নিয়ে যাওয়া হয় তবে অগ্রগতি হয়েছে।

অধিকারী-ভেদের নীতিটি এই ধারণাটিকে বোঝাতেও তৈরি করা হয়েছে যে প্রতিটি জাতি ও সম্প্রদায়ের নিজস্ব আচার-অনুষ্ঠান এবং একীভূতভাবে বিশ্বাস রয়েছে, কিন্তু ক্রমানুসারে আলাদা কাঠামো যার মধ্যে প্রত্যেকেই তার স্থান জানে, এবং বৌদ্ধধর্মের মহাযোগ ও যোগিনী তন্ত্রের সমগ্র অংশে বিস্তৃত। এটি গুরুত্বপূর্ণ উচ্চ-হিন্দু নীতি যা স্বামী বিবেকানন্দ হিন্দুধর্মের যুক্তিসঙ্গত প্রতিরক্ষার জন্যও ব্যবহার করেছিলেন।

## তথ্যসূত্র

বিষয়শ্রেণী:বেদান্ত
বিষয়শ্রেণী:ভারতীয় দার্শনিক ধারণা
কান্নিনুন চিরুটাম্পু

ডান|থাম্ব|''কান্নিনুন চিরুটাম্পু আবৃত্তি।''
***কান্নিনুন চিরুটাম্পু*** (  ) বা ***কান্নিনুন সিরুত্তম্বু***  শ্রী বৈষ্ণব ঐতিহ্যের দ্বাদশ আলবরের অন্তর্গত মধুরকবি আলবর রচিত তামিল হিন্দু সাহিত্য রচনা।  এগারোটি *পশুরম* (স্তব) দ্বারা গঠিত *কান্নিনুন চিরুটাম্পু* হল মধুরকবির আচার্য নম্মালবরের প্রতি শ্রদ্ধার্ঘ্য।  এই স্তোত্রগুলি শ্রী বৈষ্ণব সংকলন *[[নালাইরা দিব্য প্রবন্ধ|নালায়রা দিব্য প্রবন্ধে]] রয়েছে*। 

## কিংবদন্তি

*কান্নিনুন চিরুটাম্পু* সংকলনটি *নালায়রা দিব্য প্রবন্ধমের* উৎপত্তির সঙ্গে যুক্ত। কিংবদন্তি অনুসারে, ব্রহ্মবিদ্ নাথমুনি একবার কিছু লোককে কুম্ভকোনম-এ নম্মালবরের *আরাবামুদে* গীতি পাঠ করতে শুনেছিলেন। এই "পশুরম" (স্তবগান) শুনে মুগ্ধ হয়ে তিনি গীতিগুলি সম্পর্কে অধিক জানতে জানতে আগ্রহী হন। গীতিকাগুলির একটি *আয়িরাতুল ইপ্পাত্তু* () তে উল্লেখ করা হয়েছে। নাথমুনি যখন সেই গায়কদের অবশিষ্ট ৯৯০টি গান সম্পর্কে জিজ্ঞাসা করলেন, যারা ১০ টি গান গাইছিলেন, তারা তাকে বলেন অন্যান্য গানগুলো সম্পর্কে কিছুই জানেন না। কিন্তু গানটিতে *আলবর* (কুরুগুর শঠকোপ) এর নাম ও স্থান উল্লেখ করায়, নাথমুনি কুরুকুর-এ যান এবং সেখানকার লোকদের নম্মাজবরের রচিত ১,০০০টি শ্লোক সম্পর্কে জিজ্ঞাসা করেন।
[8]

নাথমুনি যে ১,০০০টি শ্লোক চেয়েছিলেন তা লোকেরা জানত না, কিন্তু তারা তাকে নম্মালবরের শিষ্য মধুরকবি আলবর এর ১১টি *পশুরম* (স্তব) ও *কান্নিনুন চিরুটাম্পুর* কথা বলেছিল। তারা তাকে তিরুপুলিয়ালবরে যেতে বলে, যেখানে নম্মালবর বাস করতেন এবং এই ১১টি *পশুরম* ১২,০০০ বার পাঠ করতেন। নাথমুনি পরামর্শ মতো কাজ করলে তাঁর তপস্যায় সন্তুষ্ট হয়ে নম্মালবর তাঁকে শুধুমাত্র তাঁর ১,০০০টি *পশুরম*ই নয়, বরং সমস্ত আলওয়ারদের সম্পূর্ণ চার হাজার-*পশুরম* সংকলন প্রদান করেছিলেন।[9]
## স্তবগান
প্রথম স্তবগানের শুরুর দুটি শব্দের নাম অনুসারে স্তবগানের নামকরণ করা হয়েছে। এটি সম্ভবত যশোদা দ্বারা শিশু কৃষ্ণকে মাখন চুরি করা থেকে বিরত রাখতে উদূখলে বন্ধনের কাহিনীর প্রতি লক্ষ্য করে সৃষ্টি করা হয়েছে , ও তাঁর গুরু নম্মলবরের সঙ্গে কবির নিজের দৃঢ় সম্পর্ককে তুলে ধরা হয়েছে। তিনি তার গুরুকে কুরুকুরের প্রভুরূপে প্রশংসা করেন। কারণ কুরুগুর শহরে নম্মালবর বাস করতেন।

স্তোত্রগানের প্রথম স্তোত্রটি নিম্নরূপ অনুবাদ করা হয়েছে:

## আরও দেখুন

* *[[পেরিয়ালবর তিরুমলি]]*
* *[[তিরুচন্দ বিরুত্তম]]*
* *[[নাচিয়ার তিরুমলি]]*
## তথ্যসূত্র

## বহিঃসংযোগ

বিষয়শ্রেণী:হিন্দু বৈষ্ণব পুঁথি
বিষয়শ্রেণী:তামিল সাহিত্য গ্রন্থ
বিষয়শ্রেণী:তামিল সাহিত্য
বিষয়শ্রেণী:নালাইরা দিব্য প্রবন্ধ
প্রতাপচন্দ্র হাজরা

**প্রতাপচন্দ্র হাজরা** (১৮৩৬ — ১৯০০)  ছিলেন শ্রীরামকৃষ্ণ পরমহংসদেবের একজন ভক্ত ও গৃহী সন্ন্যাসী। শ্রীরামকৃষ্ণের লীলাবাসরের জটিলা-কুটিলা দক্ষিণেশ্বরে "হাজরামশাই* নামে পরিচিত ছিলেন।
==জীবনী==
প্রতাপচন্দ্র হাজরার জন্ম ১৮৩৬ খ্রিস্টাব্দে [[ ব্রিটিশ ভারত| ব্রিটিশ ভারতের]] অধুনা হুগলি জেলার [[কামারপুকুর| কামারপুকুরের]] পশ্চিমে শিহড় সন্নিহিত মড়াগেড়ে বা মামুদপুর গ্রামের এক কৃষক পরিবারে। তিনি গ্রামের স্কুলে পড়াশোনা করেন এবং বৈষ্ণব ঐতিহ্যে বড় হন। ১৮৮০ খ্রিস্টাব্দে শিহড়ে [[হৃদয়রাম মুখোপাধ্যায়|হৃদয়ের]] বাড়িতে তিনি শ্রীরামকৃষ্ণের দর্শন ও উপদেশ লাভ করেন।কিন্তু তার পিতা ঋণগ্রস্ত অবস্থায় মারা গেলে, প্রতাপ সেই অবস্থায় স্ত্রী পুত্র, কন্যা, বৃদ্ধা মাতাকে রেখে ১৮৮২ খ্রিস্টাব্দে দক্ষিণেশ্বরে গিয়ে শ্রীরামকৃষ্ণের আশ্রয় নেন। প্রতাপচন্দ্র ছিলেন অত্যন্ত অহংকারী মানুষ। অসত্য, লোভী, স্বার্থপর, ঈর্ষান্বিত, দুষ্টু, দোষ-ত্রুটি সন্ধানী এবং কপট প্রকৃতির।  তিনি শ্রীরামকৃষ্ণের ঘরের দক্ষিণ-পূর্ব বারান্দায় নিত্য গঙ্গাস্নান সেরে মালাজপে আর মা ভবতারিণীর অন্নপ্রসাদে দিন অতিবাহিত করতেন। নিরাকারবাদী হাজরামশাই ছিলেন জ্ঞানমার্গী। তিনি ভক্তদের কাছে শ্রীরামকৃষ্ণের বিরুদ্ধে কথা বলতে, এমনকি নিজেকে তার সমকক্ষ প্রতিপন্ন করতেও দ্বিধা করতেন না। শ্রীরামকৃষ্ণ একবার হাজরাক নিয়ে মন্তব্য করতে গিয়ে বলেন, “আমি হাজরাকে শুকনো কাঠের টুকরার মতো দেখতে পেয়েছি। তাহলে সে এখানে থাকে কেন? এরও একটা অর্থ আছে। জটিলা এবং কুটিলার মত সমস্যা সৃষ্টিকারীদের উপস্থিতিতে ঐশ্বরিক লীলাখেলাটি প্রাণবন্ত হয়”।
নরেন্দ্রনাথ প্রথমদিকে হাজরার প্রতি আকৃষ্ট হন জ্ঞান পথের দিকে তার ঝোঁক এবং পাশ্চাত্য দর্শন সম্পর্কে নরেন্দ্রের আলোচনার প্রতি তার আগ্রহের কারণে। সেকারণে শ্রীরামকৃষ্ণ বলতেন হাজরা ছিলেন নরেন্দ্র-র 'ফেরেন্ড'। নরেন্দ্রনাথও কৌতুক করে তাকে *থাউজেন্ডা'' নামে ডাকতেন। হাজরা দক্ষিণেশ্বরে শ্রীরামকৃষ্ণের সান্নিধ্যে মোট আড়াই বৎসর (শ্রীশ্রীরামকৃষ্ণকথামৃত অনুসারে ১৮৮২ খ্রিস্টাব্দের ৫ আগস্ট  হতে ১৮৮৫ খ্রিস্টাব্দের ২২ ফেব্রুয়ারি) কাল অবস্থান করেছিলেন। পরে অবশ্য ১৮৮৫ খ্রিস্টাব্দের নভেম্বর মাসে শ্যামপুকুর বাড়িতে শ্রীরামকৃষ্ণ ও নরেন্দ্রনাথের সঙ্গে দু-একবার দেখা হয়েছিল। ১৮৮৬ খ্রিস্টাব্দের জানুয়ারির প্রথমদিকে কাশীপুরে উপস্থিত হয়েছিলেন, কিন্তু কাশীপুর উদ্যানবাটীর ১৮৮৬ খ্রিস্টাব্দের ১ জানুয়ারির কল্পতরু উৎসবে অন্যান্য গৃহী শিষ্যদের সঙ্গে শ্রীরামকৃষ্ণের করুণার অনুগ্রহ লাভ করতে পারেন নি। প্রতাপচন্দ্র একরকম নরেন্দ্রনাথ মারফত জোর করেই শ্রীরামকৃষ্ণের কাছ থেকে ইষ্টদর্শনের প্রতিশ্রুতি আদায় করে নেন। ১৯০০ খ্রিস্টাব্দে (১৩০৬ বঙ্গাব্দের চৈত্র মাসে) ৬৪ বৎসর বয়সে স্বগ্রামে তিনি লোকান্তরিত হন। অন্তিম সময়ে প্রতাপচন্দ্র "এই তাঁর (শ্রীরামকৃষ্ণের) রূপ দেখেছি" আর "হরি" উচ্চারণে তুলসী তলায় দেহরক্ষা করেন।
শ্রীরামকৃষ্ণের জীবতকালেই শ্রীশ্রীরামকৃষ্ণকথামৃতের কথাকার "শ্রীম" কামারপুকুর দর্শনে এসে প্রতাপচন্দ্রের বাড়িতে আসেন।

## তথ্যসূত্র

বিষয়শ্রেণী:১৮৩৬-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:হিন্দু ধর্মীয় ব্যক্তিত্ব
বিষয়শ্রেণী:রামকৃষ্ণের গৃহী শিষ্য
বিষয়শ্রেণী:রামকৃষ্ণ মিশন
তেজা নিদামানুরু

**অনিল তেজা নিদামানুরু** (; জন্ম	২২ আগস্ট ১৯৯৪) একজন ভারতীয় বংশোদ্ভূত ক্রিকেটার যিনি নেদারল্যান্ডস জাতীয় ক্রিকেট দলের হয়ে খেলেন। এছাড়াও তিনি নিউজিল্যান্ডের ঘরোয়া ক্রিকেটে অকল্যান্ড এর হয়ে খেলেছেন।

## তথ্যসূত্র

## বহিঃসংযোগ

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:ওলন্দাজ ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার
বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:বিজয়ওয়াড়া থেকে আগত ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:ভারতীয় বংশোদ্ভূত ওলন্দাজ ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
ঐক্যম্

**ঐক্যম্** () একটি সংস্কৃত শব্দ যার অর্থ একতা, ঐক্য, সম্প্রীতি, অভিন্নতা। ঐক্যম্ বলতে একতা বা পরিচয়কে বোঝায়। শব্দটি মূলত ব্রহ্ম ও আত্মার অভিন্নতা প্রকাশ করে।

উপনিষদ সর্বোচ্চ সত্য ব্রহ্মের প্রকৃতি এবং আত্মা সম্পর্কে আলোচনা করে; এবং সারমর্ম হিসেবে ব্রহ্ম ও আত্মাকে অভিন্ন সত্তা হিসেবে উল্লেখ করে। বেদান্ত মতে, ব্যক্তি (জীব) এবং ঈশ্বর অভিন্ন, অর্থাৎ আত্মা ও চৈতন্য অভিন্ন।

## বেদান্ত বিতর্ক
বেদান্তসার ব্যাখ্যা করে যে বিষয় হল স্বকীয় স্ব (আত্মা) ও ব্রহ্মের পরিচয়, যা বিশুদ্ধ বুদ্ধিমত্তার প্রকৃতি (যেখানে বিচ্ছেদ ও বৈচিত্র্যের সমস্ত ধারণা বিলুপ্ত হয়ে যায়) এবং তা উপলব্ধি করা যায় – सर्वे वेदा यत् पदमामनन्ति – সেই লক্ষ্য যা সমস্ত বেদ ঘোষণা করে (কঠোপনিষদ ১.২.১৫), এবং সংযোগ হল সেই পরিচয়ের মধ্যে সম্পর্ক যা উপলব্ধি করতে হবে এবং উপনিষদের প্রমাণ যা এটি প্রতিষ্ঠা করে, একটি জিনিস যা জানা যায় এবং যা এটি সম্পর্কে বলে।

শঙ্কর বলেন যে বহুসংখ্যক আত্মার ধারণা শুধুমাত্র অভিজ্ঞতামূলক জগতের স্তরেই বৈধ। যদিও আত্মা দেহ, আবেগ ও বুদ্ধির সীমার মধ্যে থাকে, ব্রহ্মের সাথে কোন বিলুপ্তি, কোন পরম ঐক্য হতে পারে না; আত্মা উচ্চতর আত্মার প্রতিফলন মাত্র। একটাই বাস্তবতা। যে সম্বন্ধে জ্ঞানের পরিবর্তন হয় না তা হল সৎ – বাস্তব এবং যে বিষয়ে চেতনা পরিবর্তিত হয় বা অস্বীকার করা হয় তা হল অসৎ – অবাস্তব; একমাত্র আত্মা বা ব্রহ্মই অপরিবর্তনীয় এবং অ-নেতিবাচক একমাত্র সৎ বা বাস্তবতা।

বিদ্যারণ্যের মতে, ঐক্যম্ মোটেও বাস্তব হতে পারে না; যদি এটা হত, নিরঙ্কুশতা অদৃশ্য হয়ে যেত। পরম হল একমাত্র বাস্তবতা, ঐক্যম্ অন্য বাস্তবতা হতে পারে না। এবং, নাগার্জুন ব্যাখ্যা করেন – যদি কারণ ও প্রভাবের পরিচয় থাকতে হয়, তাহলে উৎপাদক এবং উৎপাদকের একতা থাকবে; যদি কারণ ও প্রভাবের মধ্যে পার্থক্য থাকে, তাহলে কারণটি অ-কারণের সমান হবে।

## তথ্যসূত্র

বিষয়শ্রেণী:ভারতীয় দার্শনিক ধারণা
বিষয়শ্রেণী:বেদান্ত
বিষয়শ্রেণী:উপনিষদীয় ধারণা
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:যোগশাস্ত্রের ধারণা
উডবল

থাম্ব|তাইওয়ানের রাষ্ট্রপতি মা ইং-জিউ ২০১০ সালে তৃতীয় বিশ্ব বিশ্ববিদ্যালয় উডবল চ্যাম্পিয়নশিপে পদক বিজয়ী দলের সদস্যদের সাথে দেখা করছেন
**উডবল** হল এমন একটি খেলা যেখানে গেট দিয়ে বল পাস করার জন্য একটি ম্যালেট ব্যবহার করা হয়। এই খেলাটি ঘাস, বালি বা ইনডোরে খেলা যায়। খেলাটি এশিয়ান বিচ গেমসে রয়েছে এবং এটি ২০০৮ সালে অন্তর্ভুক্ত করা হয়েছে। আন্তর্জাতিক উডবল ফেডারেশন তাইপে, তাইওয়ানে অবস্থিত।

## ইতিহাস
খেলাটি তাইওয়ানে ১৯৯০ সালে ওয়েং মিং-হুই এবং কুয়াং-চু ইয়াং দ্বারা উদ্ভাবিত হয়েছিল। এশিয়ার অলিম্পিক কাউন্সিল ২০০৮ সালে এই খেলাটিকে এশিয়ান বিচ গেমসে অন্তর্ভুক্ত করে।

## চ্যাম্পিয়নশিপ
আহরিস সুরমারিয়ান্টো তার ইন্দোনেশিয়ান সতীর্থদের সাথে এশিয়ান বিচ গেমস দানাং ২০১৬-এ অংশ নিয়েছিলেন। তিনি প্রথম স্থান অর্জন করেন এবং স্বর্ণপদক লাভ করেন। তিনি থাইল্যান্ডের জেতসাদা চিনকুর্দের চেয়ে এক হিট আগে শেষ করেন যিনি দ্বিতীয় স্থানে রৌপ্য পদক লাভ করেন। কোরিয়ার কিম পিয়ো হোয়ান ব্রোঞ্জ পদক পেয়ে তৃতীয় হন।

## আরও দেখুন

* ক্রোকেট
* তাইওয়ানে ক্রীড়া
* তাইওয়ানের উদ্ভাবন ও আবিষ্কারের তালিকা

## তথ্যসূত্র

## বহিঃসংযোগ

* আন্তর্জাতিক উডবল ফেডারেশনের অফিসিয়াল সাইট
* বই বা নিয়ম

বিষয়শ্রেণী:লক্ষ্যভেদী ক্রীড়া
বিষয়শ্রেণী:বল খেলা
বিষয়শ্রেণী:১৯৯০-এ প্রবর্তিত গেমস ও ক্রীড়া
বিষয়শ্রেণী:তাইওয়ানে ক্রীড়া
বিষয়শ্রেণী:তাইওয়ানি উদ্ভাবন
পূর্ব এশীয় জুডো চ্যাম্পিয়নশিপ

**ইস্ট এশীয় জুডো চ্যাম্পিয়নশিপ** হল জুডোর পূর্ব এশীয় চ্যাম্পিয়নশিপ যা এশিয়ার জুডো ইউনিয়ন দ্বারা আয়োজিত হয়।

টুর্নামেন্টটি ২০০৬ সালে শুরু হয়েছিল এবং পূর্ব এশীয় গেমস অনুষ্ঠিত হয়েছে এমন বছর ব্যতীত প্রতি বছর অনুষ্ঠিত হয়।

## টুর্নামেন্ট তালিকা

## সর্বকালের পদক টেবিল

## তথ্যসূত্র


## বহিঃসংযোগ

* এশিয়ার জুডো ইউনিয়ন
* ইস্ট এশিয়ান গেমস গোচাং - ইভেন্ট
* পূর্ব এশিয়ান গেমস 2013, ইভেন্ট পদক-জুডো

বিষয়শ্রেণী:পূর্ব এশিয়ায় ক্রীড়া
বিষয়শ্রেণী:এশীয় জুডো চ্যাম্পিয়নশিপ
বিষয়শ্রেণী:জুডো প্রতিযোগিতা
বিষয়শ্রেণী:পূর্ব এশীয় জুডো চ্যাম্পিয়নশিপ
ইমরান খান মোহমান্দ

**ইমরান খান মোহমান্দ** একজন পাকিস্তানি রাজনীতিবিদ। তিনি ২০১৩ সালে পিকে-২৭ (মর্দান-৮) থেকে খাইবার পাখতুনখোয়া প্রাদেশিক পরিষদের সদস্য হিসেবে নির্বাচিত হন। তিনি এর আগে আওয়ামী ন্যাশনাল পার্টির সদস্য ছিলেন। তিনি ২০১৩ সালের সাধারণ নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করেন। বিধানসভায় নির্বাচিত হওয়ার পর তিনি পাকিস্তান তেহরিক-ই-ইনসাফ সরকারে যোগ দেন।

## মৃত্যু
২০১৩ সালের ১৮ জুন, তিনি মর্দানে একটি জানাজায় বোমা হামলার সময় নিহত হন। হামলাটি সম্ভবত একটি হত্যাকাণ্ড ছিল।  তিনি কয়েক সপ্তাহ আগে খাইবার পাখতুনখোয়ার নবনির্বাচিত এমপিএ ফরিদ খানকে লক্ষ্যবস্তু হিসেবে হত্যার পর বিধানসভার দ্বিতীয় সদস্য ছিলেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:গুপ্তহত্যার শিকার পাকিস্তানি রাজনীতিবিদ
বিষয়শ্রেণী:পাকিস্তানি সন্ত্রাসবাদের শিকার
বিষয়শ্রেণী:পশতু ব্যক্তি
বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
বিষয়শ্রেণী:আওয়ামী ন্যাশনাল পার্টির রাজনীতিবিদ
বিষয়শ্রেণী:২০১৩-এ মৃত্যু
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:২০১৩-এ গুপ্তহত্যার শিকার রাজনীতিবিদ
বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
জৈব প্লাস্টিক

**জৈব প্লাস্টিক** বলতে নবায়নযোগ্য জৈব উপাদান উৎস থেকে উৎপাদিত প্লাস্টিককে বোঝায়। জৈব উপাদান বলতে উদ্ভিজ্জ তেল ও স্নেহ পদার্থ, ভুট্টার শ্বেতসার, খড়, কাঠের চিলতে, করাত-কাটা কাঠের গুঁড়া, পুনঃচক্রায়িত খাদ্য বর্জ্য, ইত্যাদিকে বোঝায়। কিছু কিছু জৈব প্লাস্টিক প্রাকৃতিক জৈবপলিমারকে সরাসরি প্রক্রিয়াজাত করে পাওয়া যায়। প্রাকৃতিক জৈব পলিমারের মধ্যে আছে পলিস্যাকারাইডসমূহ (যেমন শ্বেতসার, সেলুলোজ, চিটোসান, অ্যালগিনেট, ইত্যাদি) এবং প্রোটিনসমূহ (যেমন সয়া প্রোটিন, গ্লুটেন ও জেলাটিন)। আবার অন্য কিছু কিছু জৈব প্লাস্টিককে চিনিজাত পদার্থ (যেমন ল্যাকটিক অ্যাসিড) ও উদ্ভিজ্জ বা প্রাণিজ লিপিড বা স্নেহ পদার্থ (যেমন তেল ও চর্বি) থেকে রাসায়নিকভাবে সংশ্লেষ করে পাওয়া যায়। আবার কিছু জৈব প্লাস্টিক চিনি বা লিপিডের গাঁজনের মাধ্যমে জৈবিকভাবে তৈরি করা হয়। এর বিপরীতে দৈনন্দিন জীবনে ব্যবহৃত প্লাস্টিকগুলি হল পেট্রো-ভিত্তিক পলিমার যেগুলিকে জীবাশ্ম জ্বালানি যেমন পেট্রোলিয়াম ও প্রাকৃতিক গ্যাস থেকে উৎপাদন করা হয়।

জৈব প্লাস্টিকের একটি সুবিধা হল কাঁচামাল হিসেবে জীবাশ্ম জ্বালানি থেকে স্বাধীনতা। জীবাশ্ম জ্বালানি একটি সীমিত ও বৈশ্বিকভাবে অসমভাবে বিস্তৃত একটি সম্পদ, যার সাথে পেট্রোলিয়াম রাজনীতি ও পরিবেশের উপর নেতিবাচক প্রভাবের মতো বিষয়গুলি জড়িত। জীবন চক্র বিশ্লেষণ গবেষণায় দেখা গেছে যে কিছু জৈব প্লাস্টিক জীবাশ্ম জ্বালানিজাত প্লাস্টিক অপেক্ষা কম কার্বন পদচিহ্ন বহন করতে পারে, বিশেষ করে যদি জৈব উপাদান বা বায়োম্যাসকে কাঁচামাল ও শক্তি উৎপাদনে ব্যবহার করা হয়। কিন্তু অন্যান্য জৈব প্লাস্টিক উৎপাদন প্রক্রিয়াগুলি তুলুনামূলকভাবে কম দক্ষ এবং এগুলি উৎপাদনে কার্বন পদচিহ্ন সাধারণ প্লাস্টিকের চেয়ে বেশি হয়।

২০১৮ সালের হিসাব অনুযায়ী জৈব প্লাস্টিক বিশ্বের সামগ্রিক প্লাস্টিক উৎপাদনের প্রায় ২%। অব্যাহত গবেষণা, বিনিয়োগ, জীবাশ্ম-জ্বালানিভিত্তিক প্লাস্টিকের বিরুদ্ধে সচেতনতা বৃদ্ধির সাথে সাথে কিছু কিছু বাজারে জৈব প্লাস্টিক আরও বেশি গুরুত্বপূর্ণ হয়ে উঠছে। কিন্তু একই সাথে জীবাশ্ম প্লাস্টিকের উৎপাদনও সমান হারে বৃদ্ধি পাচ্ছে।

## তথ্যসূত্র

## বহিঃসংযোগ

* Assessment of China's Market for Biodegradable Plastics , May 2017, GCiS China Strategic Research


বিষয়শ্রেণী:জীবাণুবিযোজ্য বর্জ্য ব্যবস্থাপনা
বিষয়শ্রেণী:পলিমার রসায়ন
ফরিদ খান (রাজনীতিবিদ)

**ফরিদ খান** () একজন পাকিস্তানি রাজনীতিবিদ। তিনি পাকিস্তানের ২০১৩ সালের সাধারণ নির্বাচনে খাইবার পাখতুনখোয়ার প্রাদেশিক পরিষদে নির্বাচিত হন। খান হঙ্গু জেলার পিকে-৪২ আসন থেকে স্বতন্ত্র প্রার্থী ছিলেন। তিনি নির্বাচনে জমিয়ত উলেমায়ে ইসলামের প্রতিদ্বন্দ্বীকে পরাজিত করে ১৬,১২৯ ভোট পেয়ে আসনটি জিতেন। প্রাদেশিক পরিষদে নির্বাচিত হওয়ার পর তিনি পাকিস্তান তেহরিক-ই-ইনসাফে যোগ দেন।  তাকে ২০১৩ সালের ৩ জুন হঙ্গুতে হত্যা করা হয়। 

## রাজনৈতিক পেশা
খান স্বল্প আয়ের পরিবার থেকে এসেছিলেন। তিনি যখন নির্বাচনের আগে মনোনয়নপত্র জমা দিয়েছিলেন তখন তার পকেটে ছিল মাত্র ১০০ রুপি। তার আদি নিবাস আদিবাসী এলাকার ওরাকজাই জেলায়।

## গুপ্তহত্যা
২০১৩ সালের ৩ জুন, ফরিদ খান হঙ্গুতে যাওয়ার সময় অজ্ঞাত বন্দুকধারীরা তার গাড়িতে গুলি চালায়। ফলে খান ঘটনাস্থলে মারা যান এবং তার চালক ও নিরাপত্তারক্ষী আহত হন।  হামলার পরপরই নিরাপত্তা বাহিনী যৌথ অভিযান পরিচালনা করে এবং হঙ্গুর স্থানীয় টিটিপি কমান্ডারকে গ্রেপ্তার করে। 

২০১৩ সালের ২৫ জুন, পুলিশ ইসলামাবাদে আসিফুল্লাহ নামে একজন সন্দেহভাজনকে গ্রেপ্তার করে, যে ফরিদ খানকে হত্যার কথা স্বীকার করে। পুলিশ জানায়, আসিফুল্লাহকে ৪ বছর ধরে সন্ত্রাসের প্রশিক্ষণ দেওয়া হয়।

## তথ্যসূত্র

বিষয়শ্রেণী:পশতু ব্যক্তি
বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
বিষয়শ্রেণী:পাকিস্তানি সন্ত্রাসবাদের শিকার
বিষয়শ্রেণী:পাকিস্তানি শান্তিবাদী
বিষয়শ্রেণী:গুপ্তহত্যার শিকার পাকিস্তানি রাজনীতিবিদ
বিষয়শ্রেণী:২০১৩-এ মৃত্যু
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:২০১৩-এ গুপ্তহত্যার শিকার রাজনীতিবিদ
বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
জামশেদ খান মোহমান্দ

**জামশেদ খান মোহমান্দ** (জন্ম; ৩ ফেব্রুয়ারি ১৯৭৩) একজন পাকিস্তানি স্বতন্ত্র রাজনীতিবিদ। তিনি মর্দান জেলায় বাস করেন। জামশেদ বর্তমানে খাইবার পাখতুনখোয়া বিধানসভার সদস্য হিসেবে দায়িত্ব পালন করছেন।  তিনি পরিষদের চেয়ারম্যান এবং বিভিন্ন পরিষদের সদস্য হিসেবেও দায়িত্ব পালন করছেন।   

## প্রারম্ভিক জীবন এবং শিক্ষা
জামশেদ ১৯৭৩ সালের ৩ ফেব্রুয়ারি মর্দান জেলায় জন্মগ্রহণ করেন। তিনি আন্তর্জাতিক সম্পর্ক বিষয়ে এমএসসি ডিগ্রি অর্জন করেন। 

## রাজনৈতিক পেশা
২০১৩ সালের ১৮ জুন, তার ভাই ইমরান খান মোহমান্দের হত্যার পর আসনটি শূন্য হওয়ায় ২০১৩ সালের আগস্টে অনুষ্ঠিত উপ-নির্বাচনে পিকে-২৭ (মর্দান-৮) থেকে স্বতন্ত্র রাজনীতিবিদ হিসেবে জামশেদ খাইবার পাখতুনখোয়া বিধানসভার সদস্য নির্বাচিত হন। 

## তথ্যসূত্র

বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:পাকিস্তানের স্বতন্ত্র রাজনীতিবিদ
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:পশতুন রাজনীতিবিদ
বিষয়শ্রেণী:মারদান জেলার ব্যক্তি